2010.gada \_\_ .\_\_\_\_\_\_\_\_

 Noteikumi Nr.

Rīgā (prot.Nr. .§)

**Grozījumi Ministru kabineta 2006.gada 4.jūlija noteikumos Nr.556 „Likuma "Par uzņēmumu ienākuma nodokli" normu piemērošanas noteikumi”**

1. Papildināt noteikumus ar 2.1punktu šādā redakcijā:

„2.1 Par saistītiem uzņēmumiem nav uzskatāmas kapitālsabiedrības, kuru saistību veido valstij vai pašvaldībai piederošas kapitāla daļas.”

1. Papildināt 8.punktā aiz vārdiem „kuri nav uzņēmumu ienākuma nodokļa maksātāji” ar vārdiem iekavās „(izņemot fiziskās personas, kuras nav reģistrējušās kā saimnieciskās darbības veicēji)”.
2. Izslēgt 10., 11., 12. un 13. punktu.
3. Aizstāt 24. punktā vārdus „Valsts ieņēmumu dienesta teritoriālajā iestādē pēc tā reģistrācijas vietas” ar vārdiem „Valsts ieņēmumu dienestā”.
4. Izslēgt 38.punktā pirmo un otro teikumu.
5. Noteikumu 44.punktā aizstāt vārdu „maksātāja” ar vārdiem „maksātājam piederošie vai”.
6. Izslēgt 48.1punktu.
7. Papildināt 51.punktā aiz vārdiem „soda naudām” ar vārdiem „līgumsodiem un naudas sodiem izmantoto summu”.
8. Papildināt 60., 64. un 68.punktā aiz vārdiem „Eiropas Savienības dalībvalsts” ar vārdiem „vai Eiropas Ekonomikas zonas valstu”.
9. Aizstāt 65.punktā skaitli „56” ar skaitli „58”.
10. Papildināt noteikumus ar 69.1 punktu šādā redakcijā:

„69.1 Piemērojot likuma 6.1pantu par ienākumiem, kas gūti izmantojot kuģi, kura neto tonnāža nepārsniedz 100 tilpības vienības, uzņēmumu ienākuma nodokli maksā vispārējā kārtībā.”

1. Papildināt noteikumus ar 73.1un 73.2 punktu šādā redakcijā:

„73.1 Likuma 6.4panta 4.2daļas 2.punktā noteikto finanšu uzraudzību, kā arī speciālo atļauju (licences) izsniegšanu nebanku sektoram Latvijas Republikā veic saskaņā ar Patērētāju tiesību aizsardzības likumu.

73.2 Ja ar nodokli apliekamais ienākums jāpalielina par pārsniegto procentu maksājumu daļu saskaņā ar likuma 6.4panta normām un saskaņā ar likuma 12.panta normām, tad ar uzņēmumu ienākuma nodokli apliekamo ienākumu palielina par lielāko no summām.”

1. Papildināt noteikumus ar 77.1, 77.2 un 77.3 punktu šādā redakcijā:

„77.1Likuma 9.panta normas nepiemēro norakstītajiem uzkrājumiem, kuri ir izveidoti saskaņā ar likuma 7.pantu.

77.2 Piemērojot likuma 9.panta normas ar uzņēmumu ienākuma nodokli apliekamo ienākumu nesamazina par zaudētās parādu summā iekļauto pievienotās vērtības nodokli.

77.3 Likuma 9.panta normas piemērojamas arī neatgūstamai aizdevuma summai.”

1. Papildināt noteikumus ar 80.1punktu šādā redakcijā:

„80.1 Likuma 10.1panta piemērošanas piemērs minēts šo noteikumu 7.1pielikumā.”

1. Papildināt 96.punktā aiz vārdiem „piektās kategorijas pamatlīdzekļiem” ar vārdiem „vieglajiem automobiļiem, motocikliem, jūras un upes transporta līdzekļiem, gaisa transporta līdzekļiem”.
2. Izteikt noteikumu 99.5.2.apakšpunktu šāda redakcijā:

„99.5.2. nākamajos taksācijas periodos 6.ailē norādāmo vērtību aprēķina, izmantojot formulu: iepriekšējā taksācijas perioda 6.aile + 2.aile + 3.aile – 4.aile – 5.aile.”

1. Papildināt noteikumus ar 116.1 un 116.2punktu šādā redakcijā:

„116.1 Piemērojot likuma 14.1panta normas, pārnesot taksācijas perioda zaudējumus uzņēmumu grupas dalībnieka - tādas valsts rezidenta, ar kuru Latvijas Republikai ir noslēgta konvencija vai līgums par nodokļu dubultās uzlikšanas un nodokļu nemaksāšanas novēršanu, vai citas Eiropas Ekonomikas zonas valsts rezidenta reorganizācijas vai likvidācijas gadījumā, taksācijas periodu beigas var nesakrist ar uzņēmumu grupas dalībnieka, uz kuru tiek pārnesti zaudējumi, taksācijas perioda beigu dienu. Uzņēmumu grupas dalībnieka - tādas valsts rezidenta, ar kuru Latvijas Republikai ir noslēgta konvencija vai līgums par nodokļu dubultās uzlikšanas un nodokļu nemaksāšanas novēršanu, vai citas Eiropas Ekonomikas zonas valsts rezidenta zaudējumus var pārnest tikai tad, ja notikusi tā reorganizācija vai likvidācija un šos zaudējumus nepārņem cits nodokļu maksātājs, vai minētā uzņēmumu grupas dalībnieka valsts nodokļu normatīvie akti neparedz zaudējumu segšanu vai pārnešanu uzņēmumu grupā. Zaudējumus, kas tiek pārnesti reorganizācijas vai likvidācijas gadījumā, var pārnest tajā taksācijas periodā, kurā minētais uzņēmumu grupas dalībnieks izslēgts no nodokļu maksātāja reģistra.

116.2 Piemērojot likuma 14.1panta septītās daļas 4.punktu, par uzņēmumu ienākuma nodokļa parādu netiek uzskatīta summa, kas veidojas gadījumā, ja nodokļu maksātājs koriģē iepriekšējo taksācijas periodu deklarā­ciju un korekcijas rezultātā ir palielinājusies maksājamā nodokļa summa, un nodokļu maksātājs ir veicis aprēķinātā nodokļa parāda un nokavējuma naudas maksājumus.”

1. Aizstāt 117.punktā skaitli „20” ar skaitli „20.1”.
2. Papildināt noteikumus ar 122.1punktu šādā redakcijā:

„122.1 Likuma 18.panta otrajā daļā noteiktajā pašvaldības izsniegtajā izziņā par zemes platību, kas faktiski tiek izmantota lauksaimniecības produkcijas ražošanai, ir jānorāda informāciju uz gada 31.decembri.”

1. Aizstāt 123.punktā skaitli „20” ar skaitli „20.1”.
2. Svītrot 124.punktu.
3. Aizstāt 125.punktā skaitli „20” ar skaitli „20.1”.
4. Papildināt noteikumus ar 125.1 un 125.2punktu šādā redakcijā:

„125.1 Piemērojot likuma 20.1panta ceturto daļu par uzņēmumu ienākuma nodokļa parādu netiek uzskatīta summa, kas veidojas gadījumā, ja nodokļu maksātājs koriģē iepriekšējo taksācijas periodu uzņēmumu ienākuma nodokļa deklarā­ciju un korekcijas rezultātā ir palielinājusies maksājamā nodokļa summa, un nodokļu maksātājs ir veicis aprēķinātā nodokļa parāda un nokavējuma naudas maksājumus.

125.2 Piemērojot likuma 20.1panta septītās daļas 2.punktu par atlīdzības rakstura darbību ir uzskatāma arī ziedotāja logo vai cita veida norādes uz ziedotāju izvietošana ziedojuma saņēmēja pasākumos (piemēram, ziedotāja logo ievietošana grāmatā), ja par to nav noteikta atlīdzība.”

1. Izteikt 127.punktu šādā redakcijā:

„127. Piemērojot likuma 22.panta astoto daļu, lauksaimniecības pakalpojumu kooperatīvā sabiedrība sagatavo deklarāciju par tās biedriem sadalīto pārpalikumu un katram biedram sadalītā pārpalikuma lielumu un 30 dienu laikā pēc gada pārskata apstiprināšanas, bet ne vēlāk kā Gada pārskatu likumā noteiktajā termiņā iesniedz to Valsts ieņēmumu dienestā.”;

1. Aizstāt 128. punktā vārdus " Valsts ieņēmumu dienesta teritoriālajā iestādē pēc atrašanās vietas " ar vārdiem "Valsts ieņēmumu dienestā".
2. Papildināt noteikumus ar 130.1punktu šādā redakcijā:

„130.1 iesniegumu par avansa maksājumu precizēšanu nodokļa maksātājs iesniedz par periodu no mēneša, par kuru tiek precizēts avansa maksājums, līdz mēnesim, kurā tiek iesniegts gada pārskats”.

1. Aizstāt 135. un 136.punktā vārdus „Valsts ieņēmumu dienesta teritoriālajā iestādē” (attiecīgā locījumā) ar vārdiem „Valsts ieņēmumu dienestā” (attiecīgā locījumā).
2. Svītrot 138. un 139.punktu.
3. Svītrot noteikumu 3.pielikumu.
4. Papildināt noteikumus ar 7.1pielikumu šādā redakcijā:

”7.1pielikums

Ministru kabineta

2006.gada 4.jūlija

noteikumiem Nr.556

**Likuma 10.1panta piemērošanas piemērs**

2010.gada martā nodokļa maksātājs par 40 000 latiem pārdeva ražošanas ēku, kuras bilances vērtība finanšu grāmatvedībā ir 30000 latu. 2010. gada aprīlī nodokļa maksātājs iegādājās dzīvojamo ēku par 40 000 latiem. Ņemot vērā, ka šī ēka nenodrošina tādas pašas funkcijas kā ražošanas ēka, tad likuma 10.1panta normas nav piemērojamas. Tomēr 2011.gada janvārī nodokļa maksātājs iegādājās citu ražošanas ēku par 45 000 latiem. Tādējādi, nosakot ar uzņēmumu ienākuma nodokli apliekamo ienākumu 2010.gadā, ar uzņēmumu ienākuma nodokli apliekamais ienākums tiek samazināts par 10 000 latiem. Savukārt iegādātā pamatlīdzekļa vērtība, no kuras rēķina nolietojumu nodokļa vajadzībām, ir Ls 45 000 – Ls 10 000 = Ls 35 000.”

Ministrs A.Vilks

15.12.2010. 10:09

995

S.Mačivka

67095493, sandra.macivka@fm.gov.lv